**Iepirkuma komisijas 2018. gada 12. marta komisijas sēdē sniegtā**

**atbilde uz uzdoto jautājumu par**

**konkursa procedūras ar sarunām “A korpusa otrās kārtas būvdarbu veikšana”,**

**ID Nr. PSKUS 2018/2, 1. posma kandidātu atlases nolikumu**

**Jautājumi:**

1. Nolikuma punktā 4.5.2.8. minēts, ka Kandidāta rīcībā ir jābūt sertificētam speciālistam “Ugunsdrošības un signalizācijas sistēmu darbu vadītājs”, kura profesionālā kvalifikācija var tikt apliecināta arī ar elektronisko sakaru sistēmu un tīklu izbūves darbu vadītāja sertifikātu. Atsaucoties uz Ministru kabineta 2014. gada 7. oktobra noteikumiem Nr. 610 “Būvspeciālistu kompetences novērtēšanas un patstāvīgās prakses uzraudzības noteikumi”, kuros ir rakstīts, ka speciālists, kuram ir sertifikāts elektroietaišu izbūves darbu vadīšanā (līdz 1kv) ir tiesīgs veikt automātisko ugunsaizsardzības, ugunsdzēsības, dūmu un karstuma izveides un gaisa virsspiediena sistēmu automātikas un vadības daļas izbūves darbu vadīšanu. Lūdzam Pasūtītāju apstiprināt, ka speciālists ar sertifikātu “Elektroietaišu izbūves darbu vadīšana (līdz 1 kV)” tiks uzskatīts par atbilstošu konkursa nolikuma prasību izpildei.
2. Atsaucoties uz 2018. gada 14. februārī publicētajām atbildēm par nolikuma 4.4 un 4.5. punktiem attiecībā par Kandidāta saimniecisko un finansiālo stāvokli, un tehniskajām un profesionālajām spējām, lūdzam Pasūtītāju apstiprināt, gadījumā ja Kandidāts ir reģistrēts kā pilnsabiedrība ( personālsabiedrība), tā biedri nolikuma 4.4. un 4.5. punktus var apliecināt kopumā?

**Atbilde (1):**

Konkursa procedūras ar sarunām Nolikuma 4.5.2.8. punktā norādītā speciālista (Ugunsdrošības un signalizācijas sistēmu darbu vadītājs) profesionālā kvalifikācijas joma var tikt apliecināta arī ar sertifikātu “Elektroietaišu izbūves darbu vadīšana (līdz 1 kV)”.

**Atbilde (2):**

Ja Kandidāts ir reģistrēts kā pilnsabiedrība (personālsabiedrība), tā biedri**,** saskaņā ar konkursa procedūras ar sarunām Nolikuma 4.2.1. punktu, atbilstību kvalifikācijas prasībām, t.i., prasības attiecībā uz saimniecisko un finansiālo (Nolikuma 4.4.punkts), un tehniskās un profesionālās spējas (Nolikuma 4.5.punkts), kas izvirzītas saskaņā ar PIL 45. un 46.pantu var apliecināt kopumā.

Nolikuma 4.4.1. punkta (b) un (c) apakšpunktā noteiktās prasības ir jāizpilda tiem piegādātāju apvienības dalībniekiem, uz kuru finansiālajām iespējām kandidāts balstās, un kuri būs finansiāli atbildīgi par līguma izpildi.